Μεταγωγή+κυκλώματος+-+πακέτου

**__Δημιουργία__**
Τριάντος Κωνσταντίνος - Α.Μ. 1115 2007 00 138

__Τίτλος Σχεδίου Μαθήματος__
Τεχνολογία Δικτύων Επικοινωνιών - Κεφάλαιο 1 (Αρχές Δικτύων Επικοινωνιών) - 1.5 Τεχνικές Μεταγωγής

__Σύντομη Περιγραφή του Σχεδίου Μαθήματος__
Το παρακάτω σχέδιο μαθήματος δημιουργήθηκε για την εισαγωγή των μαθητών στις Τεχνικές Μεταγωγής. Λαμβάνοντας υπ' όψιν πως το μάθημα θα διδαχθεί, πιθανώς, σε κάποιο σχολικό εργαστήριο Η/Υ και οτι θα πραγματοποιηθεί στα πλαίσια του σχολικού ωραρίου, προσπαθήσαμε να δώσουμε έμφαση στην εκμάθηση των απολύτως απαραίτητων εννοιών - εργαλείων, ώστε ο μαθητής να μπορέσει να αφομοιώσει -κατά τη διδακτική ώρα- και να "κάνει κτήμα του" -κατά την οικιακή του εργασία- την γνώση που απαιτείται από το σχολικό βιβλίο και την διδακτική Ύλη για τις Τεχνικές Μεταγωγής των πληροφοριών στο Διαδίκτυο. Βασικά χαρακτηριστικά του μαθήματος είναι:
 * 1) η παρουσίαση διαφανειών
 * 2) η συζήτηση μεταξύ εκπαιδευτή - εκπαιδευομένων
 * 3) η ατομική εξάσκηση πάνω σε διαδικτυακές μικροεφαρμογές

__Ανάγκες τις οποίες καλύπτει, το επίπεδο των εκπαιδευόμενων και οι προαπαιτούμενες γνώσεις (αν πρέπει να υπάρχουν)__
Το μάθημα καλύπτει το κομμάτι της Ύλης που αναφέρεται στις Τεχνικές Μεταγωγής και βοηθά τον μαθητή στην κατανόηση των βασικών αρχών της Μεταγωγής πληροφοριών στο Διαδίκτυο. Απαιτούμενη και προγενέστερη γνώση για τους μαθητές θεωρείται η Ύλη των προηγούμενων υποκεφαλαίων 1.1 έως 1.4 και ειδικότερα του 1.4. Πιο συγκεκριμένα, οι εκπαιδευόμενοι μαθητές γνωρίζουν τις έννοιες τις "μεταγωγής" και της "πολυπλεξίας", καθώς τις υπηρεσίες που προσφέρει το Διαδίκτυο σήμερα. Θεωρείται, τέλος, δεδομένο, πως κάθε μαθητής είτε μέσω κάποιου εκπαιδευτικού προγράμματος, είτε μόνος έχει εξοικειωθεί στην χρήση των βασικών λειτουργιών ενός Η/Υ και του Διαδικτύου (internet).

__Σκοποί / Στόχοι__
Σκοπός του μαθήματος είναι η εκμάθηση των τρόπων και των τεχνικών ανταλλαγής πληροφοριών μεταξύ των Η/Υ (τερματικών), μέσω ενός δικτύου μεταφοράς (στην προκειμένη περίπτωση το Διαδίκτυο). Κύριος στόχος μας είναι, μετά το πέρας των διδακτικών ωρών, οι μαθητές να έχουν κατανοήσει τα χαρακτηριστικά της Μεταγωγής Κυκλώματος και της Μεταγωγής Πακέτου, τα πλεονεκτήματα και τα μειονεκτήματα καθεμιάς, καθώς και τις βασικές διαφορές μεταξύ των.

__Ποιο μάθημα, ενότητα του αναλυτικού προγράμματος καλύπτει ή επεκτείνει__
Το υποκεφάλαιο 1.5 Τεχνικές Μεταγωγής το οποίο αναλύεται στα:
 * 1) 1.5.1 Μεταγωγή Κυκλώματος
 * 2) 1.5.2 Μεταγωγή Πακέτου
 * 3) 1.5.3 Σύγκριση μεταγωγής κυκλώματος και μεταγωγής πακέτου
 * 4) 1.5.4 Οι δυο μέθοδοι μεταγωγής πακέτου (αυτοδύναμο πακέτο και νοητό κύκλωμα)

__Περιγραφή του σχεδίου μαθήματος (βασικές έννοιες, χρονοπρογραμματισμός, link σε ιστοσελίδες κλπ)__
Θεωρούμε πως το μάθημα θα διδαχθεί σε δυο 45λεπτες συνεχόμενες διδακτικές ώρες με ενδιάμεσο δεκάλεπτο διάλλειμα μεταξύ αυτών, σε κάποιο σχολικό εργαστήριο Η/Υ, που κάθε Η/Υ έχει πρόσβαση στο Διαδίκτυο και υπάρχει πανί projector για προβολή διαφανειών. Αποφασίσαμε, λοιπόν, να "σπάσουμε" το μάθημα σε δυο μεγάλες ενότητες:
 * 1) Μεταγωγή Κυκλώματος και Μεταγωγή Πακέτου
 * 2) Σύγκριση Μεταγωγής Κυκλώματος και Μεταγωγής Πακέτου

Η πρώτη διδακτική ώρα θα ξεκινήσει με μία πεντάλεπτη επανάληψη των όρων "Μεταγωγή" και "Πολυπλεξία" και εν συνεχεία θα προχωρήσουμε στην εκμάθηση της "Μεταγωγής Κυκλώματος" (δεκαπέντε λεπτά) και της "Μεταγωγής Πακέτου" (είκοσι λεπτά) αφήνοντας πέντε λεπτά περιθώριο για απορίες και διαδικαστικά θέματα. Πιο συγκεκριμένα, θα πραγματοποιηθεί μια μικρή συζήτηση για το τι διδάχθηκαν οι μαθητές ώστε αφενώς να επαναφέρουν στην μνήμη τους τις προηγούμενες έννοιες και αφετέρου να γίνει λογική σύνδεση των προηγούμενων γνώσεων με το μάθημα. Στη συνέχεια θα προβληθούν διαφάνειες με τις νέες έννοιες ταξινομημένες σε δέντρα και θα γίνεται εκμάθηση της καθεμιάς (από τις γενικότερες στις ειδικότερες).

Κατά τη δεύτερη διδακτική ώρα θα γίνει μια πεντάλεπτη επανάληψη των διδασκόμενων της προηγούμενης ώρας, ώστε οι μαθητές να αποφορτιστούν από την πιθανή εγρήγορση του διαλλείματος και να επαναφέρουν την προσοχή τους στο μάθημα. Εν συνεχεία, θα γίνει μια δεκαπεντάλεπτη σύγκριση της "Μεταγωγής Κυκλώματος" και της "Μεταγωγής Πακέτου" και θα αναφερθούμε στις περιπτώσεις που είναι περισσότερο χρήσιμη η καθεμιά και δεκάλεπτη αναφορά στους δυο τρόπους μεταγωγής των πακέτων -στη μέθοδο του "Αυτοδύναμου πακέτου" και στη μέθοδο του "Νοητού κυκλώματος". Το τελευταίο δεκάλεπτο θα αφιερωθεί για τη χρήση μιας διαδικτυακής εφαρμογής (η οποία είναι προσβάσιμη και από τους οικιακούς ή προσωπικούς Η/Υ των μαθητών) που θα τους εξασκεί στις έννοιες που διδάχθηκαν. Κατά την εκτέλεση της παραπάνω εφαρμογής ο καθηγητής θα έχει το ρόλο του βοηθού για τυχόν απορίες και προβλήματα που θα συναντήσουν οι μαθητές. Τέλος θα γίνει μια πεντάλεπτη ανασκόπηση του μαθήματος και θα δοθούν οι κατευθύνσεις για την οικιακή εργασία.

__Μαθησιακά αντικείμενα που χρησιμοποιήθηκαν__

 * []**

__**Φύλλο εργασίας και δραστηριότητες**__
Φύλλο εργασίας αποτελεί η παρακάτω δραστηριότητα []

** __Φύλλο αξιολόγησης (αν είναι απαραίτητο)__ **
Θεωρώντας πως το εύρος το κεφαλαίου είναι μικρό και πως οι μαθητές δεν έχουν ασχοληθεί με το διδασκόμενο μάθημα στην οικιακή τους εργασία ακόμα, δεν θα προχωρήσουμε στη δημιουργία Φύλλου αξιολόγησης για το συγκεκριμένο μάθημα. Είναι αντιπαιδαγωγική τεχνική που το μόνο που θα πετύχαινε είναι να προβληματίσει τους μαθητές και να τους αγχώσει λόγω του συστήματος βαθμοθηρίας που επικρατεί στα ελληνικά σχολεία. Θα προτείναμε την Δημιουργία ενός Φύλλου αξιολόγησης που θα αναφέρεται σε ολόκληρο το πρώτο κεφάλαιο, ώστε να συνδεθεί όλη η κατακερματισμένη γνώση που διδάχθηκε στα μαθήματα που πραγματοποιήθηκαν.

__Συμπεράσματα, Προτάσεις__
Τα συμπεράσματα μπορούμε να τα συνοψίσουμε ως εξής:


 * 1) Η Μάθηση είναι διαδικασία…
 * Μετασχηματίζουσα ( αλλαγή προοπτικής)
 * Συν-διαλογική, κοινωνική
 * Εσωτερική, και όχι μόνο
 * Η Μάθηση μέσω Διαδικτύου…
 * Έλεγχος, προσαρμογή δεδομένων
 * Διάδραση / Παραγωγή περιεχομένου
 * Κοινωνική δικτύωση (κοινωνικό Web)


 * 1) Διαδικτυακή Συνεργατική Μάθηση απαιτεί
 *  Ενεργός συμμετοχή, ανάπτυξη δεξιοτήτων
 * Σύνδεση του σχολείου με την πραγματική ζωή
 * Σταδιακή αυτονόμηση (μάθηση μέσω της εξερεύνησης και της επικοινωνίας, διαμόρφωση άποψης, καλλιέργεια κριτικής σκέψης)
 * Επικοινωνία σε α/σύγχρονο περιβάλλον
 * Ανάπτυξη κουλτούρας συμμετοχής και δια-λογικής συν-εργασίας


 * 1) Εργαλεία και εφαρμογές Web 2.0
 * Βασίζονται στη γνώση και την οικοδόμηση περιεχομένου με νόημα
 *  Περιεχόμενο που αντανακλά το σύστημα αξιών του δημιουργού
 * Κατάθεση επιχειρημάτων, διαπραγμάτευση νοήματος, θέσεων και αντιθέσεων

__Βιβλιογραφία__

 * __ Διδακτικές προσεγγίσεις και εργαλεία για τη διδασκαλία της πληροφορικής - Μ. Γρηγοριάδου, Ε.Γουλή, Α.Γόγουλου __
 * __ Δικτύωση υπολογιστών (τέταρτη έκδοση) - james F. kurose, keith w.ross __
 * __<span style="background-attachment: initial; background-clip: initial; background-color: initial; background-origin: initial; background-position: 100% 50%; background-repeat: no-repeat no-repeat; font-size: 13px; font-weight: normal; line-height: 19px; padding-right: 10px;">[] __
 * [|http://www.kubbu.com/]